Tannie gevonnis vir verkragting van 13-jarigeArgieffoto Maj. Thulani Zwane, woordvoerder van die polisie, het gesê die vrou is tot 15 jaar tronkstraf gevonnis vir die verkragting wat op 20 Desember plaasgevind het. Die seun was tuis saam met sy ma toe sy tannie hom gevra het om saam met haar huis toe te stap aangesien dit laat was. Die seun het eers die volgende dag teruggekeer huis toe en vir sy ma vertel wat gebeur het. Hy kon daarin slaag om te ontsnap toe sy tannie aan die slaap geraak het. “’n Saak van verkragting is by die Maphumulo-polisiestasie aangemeld. KwaDukuza se eenheid vir gesingsgeweld, kinderbeskerming en seksuele misdrywe het die ondersoek oorgeneem en die beskuldigde is daarna in hegtenis geneem,” het Zwane gesê. Lt.genl. Mmamonnye Ngobeni, provinsiale polisiekommissaris, het die vonnis verwelkom. “Dit is ŉ skande dat die persoon wat die seun moes beskerm die een is wat hom mishandel het. Ons hoop dat die vonnis ŉ sterk boodskap sal uitstuur.”